Skoryl

Skoryl je minerál kryštalizujúci v trigonálnej sústave, chemicky zložitý borokremičitan železa a sodíka – NaFe+3Al6(BO3)3Si6O18(OH)4. Patrí do skupiny turmalínu.

Charakteristika 
Minerály tohto radu vytvárajú hranolovité kryštály, často pozdfžne ryhované, ktoré môžu mať na priereze zaoblený trojuholníkový tvar. Turmalíny sa vyskytujú aj v podobe celistvých a kompaktných agregátov. Turmalínový rad tvorí sedem rozličných odrôd: elbait (viacfarebný), skoryl (čierny), buergerit a dravit (hnedý), rubelit (ružový), verdelit (zelený) a uvit (čierny, hnedý a žltozelený). Kryštály bývajú často na jednom konci ružové a na druhom zelené a môžu dosahovať značnú veľkosť; vryp je bezfarebný. Sú to priehľadné až nepriehľadné minerály so skleným leskom.

Vznik 
Tvoria sa v granitoch, pegmatitoch a niektorých premenených horninách. Vyskytujú sa tu spolu s mnohými ďalšími minerálmi, napr. s berylom, zirkónom, kremeňom a živcom.

Poznávanie 
Turmalíny sú nerozpustné v kyselinách. Tmavšie sfarbené odrody sa tavia ťažšie ako červené a zelené odrody.

Výskyty na Slovensku 
Betliar (pri: Rožňava, Rožňava okres), Dobšiná (pri: Rožňava, Rožňava okres), Hnilčík (pri: Spišská Nová Ves), Hnúšťa-Likier (pri: Tisovec, Rimavská Sobota okres), Mlynky (pri: Dobšiná, Spišská Nová Ves okres), Slovinky (Ostrý vrch, pri: Krompachy, Spišská Nová Ves okres), Ľubietová (pri B.Bystrici).

Iné projekty 
.

Externé odkazy 
 
 www.mindat.org - skoryl na mineralogickej databáze 

Trigonálne minerály
Cyklosilikáty
Bodová grupa 3m
Minerály sodíka
Minerály železa
Minerály hliníka
Minerály bóru
Minerály kyslíka
Minerály kremíka
Minerály vodíka
Turmalíny
Drahokamy